Document ID: /roh_data/filtered/fineweb-2-filterrobots_roh.jsonl.gz/44351

Co funcziuni?
Vus avais creà Voss profil.
Vus pudais modifitgar Voss profil da tut temp. Per garantir ch'il TANDEM funcziunia bain, inditgai p.pl. mo la(s) lingua(s) che Vus discurris a moda currenta (nivel C1 dal Rom europeic communabel da referenza per las linguas (DE)).
Tschertgar TANDEMs
Ils profils visualisads correspundan a las persunas che discurran la(s) lingua(s) che Vus tschertgais. Sche Vus avais inditgà pliras linguas, pudais Vus tscherner cun il spazi da tschertga sisum a dretga ils profils che correspundan a la(s) lingua(s) respectiva(s).
Vus avais chattà in profil che As interessa
Sche Vus avais chattà in profil che correspunda a Voss basegns, cliccai sin il buttun
Dumandar da furmar in TANDEM . La persuna respectiva survegn uschia automaticamain in messadi che Vus hajas interess da furmar in TANDEM cun ella. La persuna contactada po alura acceptar u refusar Vossa dumonda.
Dumondas entradas
En la rubrica Dumondas entradas chattais Vus las dumondas per in TANDEM adressadas a Vus.
Cun acceptar ellas survegn la persuna che ha fatg la dumonda Voss profil incl. Vossa adressa dad e-mail. Ella po damai contactar Vus directamain per fixar la moda, il lieu e la data da Voss emprim inscunter da TANDEM.
Vus pudais era refusar la dumonda. En in tal cas na survegn la persuna ni access a Voss profil ni a Vossa adressa dad e-mail. Ella vegn sulettamain infurmada per e-mail che Vus hajas refusà sia dumonda.
Dumondas tramessas
Sche la persuna accepta Vossa dumonda, survegnis Vus in e-mail da conferma. Silsuenter chattais Vus il profil da la persuna che va d'accord cun il TANDEM sut la rubrica
Mes TANDEMs . Là vesais Vus era l'adressa dad e-mail da la persuna e Vus pudais damai la contactar per fixar la moda, il lieu e la data da Voss emprim inscunter da TANDEM.
Dumonda refusada
Vossa dumonda è vegnida refusada. La persuna respectiva na vul per in tschert motiv betg furmar in TANDEM cun Vus. Consequentamain na vegn ses profil betg pli visualisà sut la rubrica Mes TANDEMs e Vus retschavais in e-mail che conferma sia refusa. Contactai p.pl. in'autra persuna.
Stizzar il conto
Sche Vus vulais stizzar definitivamain Voss conto d'utilisader sin edu.e-tandem.ch, As supplitgain nus da communitgar quai a nus per e-mail: e-tandem.ch,support.edu